Rokkiporkkana

Rokkiporkkana on Helsingin Jätkäsaaressa sijaitseva 44 metriä pitkä oranssinvärinen teräksinen ristikkosilta, joka on tarkoitettu pyöräilylle ja jalankululle. Se ylittää Välimerenkadun ja yhdistää Hyväntoivonpuiston Selkämerenpuistoon, mahdollistaen sujuvan liikenteen Jätkäsaaren asuinkortteleiden ja Ruoholahden metroaseman välillä. 

Rokkiporkkanan kanssa hyvin samankaltainen Länsisatamankadun ylikulkusilta avattiin käyttöön 31. lokakuuta 2023. Se on Rokkiporkkanaa hieman lyhyempi ja kapeampi.

Suunnittelu 
Sillan pääsuunnittelija oli VSU maisema-arkkitehdit. Siltaan haettiin Länsisatamasta muistuttavien merikonttien ja satamanostureiden värimaailmaa ja estetiikkaa. Siltarunko kuljetettiin meriteitse Virosta syksyllä 2016, ja avajaisia vietettiin 16. helmikuuta 2018.

Katso myös 
 Atlantinsilta
 Crusellinsilta

Lähteet

Aiheesta muualla

Jätkäsaari
Helsingin sillat
Kevyen liikenteen sillat
Ristikkosillat